Suresh 192 Views Gold , Jewellery
బంగారంపైనే భారతీయుల పెట్టుబడి!
ముంబయి, ఆగస్టు 4: భారతీయులు బంగారంపై ఎక్కువ పెట్టుబడులు పెడు తున్నారనడానికి జూలైనెల డిమాండ్‌ను పరిశీలిస్తే ఇట్టే బోధపడుతుంది. జ్యుయెలరీ డిమాండ్‌ రెండోత్రైమాసికంలో 41శాంగా ఉందని ప్రపంచ పసిడిమండలి స్వయంగా వెల్లడించింది.
జిఎస్‌టి అమలుతో కొంతమేర తగ్గుతాయని భావించినా బంగా రం మార్కెట్లలో జీరోదందా అమలుకావడంతో కొనుగోళ్లు ఏమాత్రం తగ్గలేదని అంచనా. వర్తకులు తొలుత ప్రభుత్వ నిర్ణయాలపై కొంత ఆందోళన వ్యక్తంచేసారు. తమ లాభదాయకతను జిఎస్‌టి దెబ్బ తీస్తుందని భావించారు. అయితే రెండోత్రైమాసికంలో మొత్తం డిమాండ్‌ 126.7 టన్నులకు పెరిగింది. అదే గత ఏడాదితో పోలిస్తే 41శాతం పెరిగిందని పసిడిమండలి అంచనా వేసింది. మండలి తన తాజా నివేదిక రెండోత్రైమాసికంలో పసిడి డిమాండ్‌ ధోరణులుఅన్న నివేదికలో ఆభరణాలకు మరింత డిమాం డ్‌ ఉంటుందని అంచనావేసింది. ఇక బంగారు ఆభరణాల డిమాండ్‌ కూడా వార్షికవృద్ధిపరంగా చూస్తే 8శాతం పెరిగి 480.8 టన్నులకు చేరి నట్లు ఉటంకించింది.
డిమాండ్‌ పెరగడంతో ఉన్న రికవరీ కూడా పెరిగింది. దిగుమతి గణాం కాలు కూడా ఆల్‌టైమ్‌ రికార్డుస్థాయిలో ఉన్నా యి. మేనెలలో 104.6 టన్నులుగా ఉంది. మార్కెట్‌లలో జిఎస్‌టి అమలుకారణంగా తొలి నాళ్లలో స్టాక్‌ పేరుకునిపోయింది. ఈత్రైమాసి కంలో మొదటిరెండునెలల్లో కూడా ట్రేడర్లు ప్రతి కూల వాతావరణాన్ని ఎదుర్కొన్నారు. ప్రభు త్వం మూడుశాతం జిఎస్‌టిని ప్రకటించిన వెంటనే కొంతమేర కొనుగోళ్లు దిగజారాయని ప్రపంచ పసిడిమండలి అంచనావేసింది.
అక్షయ తృతీయ వంటి పండుగలకు పసిడి డిమాండ్‌ పెరుగుతుందని అంచనా. బంగారంధరలు కూడా గత వారాం తంలో 30శాతానికిపైగా దిగజారాయి. జిఎస్‌టి అమలుతో బంగారు ఆభరణాలకు డిమాండ్‌ తగ్గుతుందని రెండో అర్ధభాగంలో ఈ ప్రభావం కనిపిస్తుందని మండలి చెపుతోంది. 3శాతం జిఎస్‌టి రేట్‌ అనుకున్నదానికంటే ఎక్కువ అంచనావేసింది.
కొత్తపన్ను విధానం అమలు కారణంగా స్వల్ప కాలికంగా ఉత్పత్తిదారులు, రిటైలర్లు, దిగుమతిదారులు, వినియోగదారులకు కొంత సంక్లిష్టంగానే ఉంటుంది. జిఎస్‌టి అమలుకు కొంత అవగాహన వచ్చేంతవరకూ ఈ పరిస్థితి తప్పదన్నది అంచనా. అయితే కస్టమర్లు దిగుమతిదారులు మాత్రం తమ రెండోత్రైమాసికం కొనుగోళ్లను పెంచారు. జిఎస్‌టికి మార్కెట్‌ అలవాటుపడితే కొనుగోళ్లు మళ్లీ పుంజుకుంటాయి. గతఏడాది రెండోత్రైమాసికంలో 1048.7 టన్నులు ఉన్న డిమాండ్‌ ఈ ఏడాది రెండోత్రైమాసికానికి 953.4 టనునలకు చేరింది. పదిశాతం తగ్గింది. ఆభరణాలపై 446.8 టన్నులనుంచి 480.8 టన్నులకు పెరిగింది.
పెట్టుబడుల పరంగా కూడా దిగజారింది. జిఎస్‌టియే కీలకంగా పనిచేసింది. 450.3 టన్నుల నుంచి 296.9 టన్నులకు పడిపోయింది. ఇక టెక్నాలజీపరంగా 80.1 టన్నులనుంచి 81.3 టనున్లకు పెరిగింది. మొత్తం కడ్డీలు, నాణేలుపరంగా 212.9 టన్నులనుంచి 240.8 టనునలకు పెరిగింది. బంగారం ఆధారిత ఇటిఎఫ్‌లలో 237.4 టన్నుల పెట్టుబడులుంటే ఈ ఏడాది 56 టన్నులకు పడిపోయింది.
సెంట్రల్‌ బ్యాంకులు, ఇతర ఏజెన్సీల్లో డిమాండ్‌ 78.4 టన్నులనుంచి 94.5 టన్నులకు పెరిగింది. రానున్న అక్టోబరునెల పండుగల సీజన్‌లో బంగారానికి తిరిగి డిమాండ్‌ పెరుగుతుందని అంచనా.